लखनऊ. यूपी के सभी क्षेत्र में अब महिलाएं अपने अधिकार का प्रयोग करने में आगे निकल रही हैं। इस बात को यूपी चुनाव के बीत चुके फेज बखूबी बयान कर रहे हैं। पिछले 5 फेजों में 313 सीटों पर मतदान हो चुका है। इसमें से 198 सीटों पर महिलाएं वोटिंग के मामले में आगे रही हैं। वहीं फिफ्थ फेज तक 61 जिलों में चुनाव हो चुका है। क्या रही फिफ्थ फेज की स्तिथि...
- बीते 4 फेजों की तरह इस फेज में भी महिलाएं वोटिंग करने में पुरुषों से आगे रही। चुनाव आयोग द्वारा जारी आंकड़ों में सबसे ज्यादा महिलाओं ने अम्बेडकरनगर में 70.14% वोट किया, जबकि सबसे कम बलरामपुर में 54.92% वोटिंग की है।
- वहीं 27 फरवरी को हुए फिफ्थ फेज में 11 जिलों की 51 सीटों पर 62.41% महिलाओं ने और पुरुषों ने 52.93% ने वोट किया गया।
बीते 4 फेज में क्या है स्तिथि
- आयोग द्वारा जारी आंकड़ों के आधार पर फर्स्ट फेज में 15 जनपदों की 73 सीटों पर मतदान हुए। इसमें 6 जिलों की 28 सीटों पर महिलाएं वोटिंग में आगे रही।
- वहीं सेकंड फेज में 11 जिलों की 67 सीटों में से 6 जिलों की 44 सीटों पर महिलाएं आगे तो पुरुष पीछे रहे।
- थर्ड फेज में 12 जिलों की 69 सीटों में से 6 जिलों की 29 सीटों और फोर्थ फेज में 12 जनपदों की 53 सीटों पर हुए मतदान में 10 जनपदों की 46 सीटों पर महिलाओं का वोटिंग प्रतिशत पुरुषों से ज्यादा रहा है।
hin_Deva hin_Deva hin_Deva hin_Deva awa_Deva hin_Deva hin_Deva